এ জন্য সূচনাপর্বে যে সব ব্যাংকের শাখায় শিক্ষকদের বেতনের সরকারি অংশের টাকা লেনদেন হয়, ওই সব ব্যাংকে ‘শিক্ষক ব্যাংকিং উইং’ চালু করে শিক্ষক ব্যাংক ধারণা বাস্তবায়নের পদক্ষেপ নেওয়া যেতে পারে। এমন কী যথাযথ পরীক্ষা-নিরীক্ষা সাপেক্ষে আঞ্চলিকভাবে গড়ে ওঠা শিক্ষক-কর্মচারী কল্যাণ সমিতিগুলোকেও শিক্ষক ব্যাংক হিসেবে আত্তীকরণ করে শিক্ষকদের সন্তানদের যোগ্যতানুসারে পোষ্যকোটায় শিক্ষক ব্যাংকে নিয়োগ দেয়া গেলে শিক্ষকের মর্যাদার স্বীকৃতি নিশ্চিত হবে। এভাবেই হয়তো শিক্ষক ব্যাংকের মুনাফা দিয়ে শিক্ষকদের দাবিপূরণ ও অধিকতর কল্যাণ নিশ্চিত সহজ হবে।